Скептыкі могуць засумнявацца ў здольнасці прадпрымальніка давесці пачатае да канца. Упэўнена, што ўсё ў яго атрымаецца. І вось чаму. Побач з сядзібай расла прыгожая алея, якую Ян Булгак таксама фатаграфаваў. Яна існуе да гэтага часу. Трыццаць год пра яе клапоціцца Франц Баляслававіч і яго сям’я: падграбаюць лісце, прыбіраюць сухастой і паваленыя дрэвы, змагаюцца з нядбайнымі гаспадарамі, якія спрабуюць зрабіць тут звалку. Алея, дзякуючы намаганням прадпрымальніка, застаецца некранутым астраўком слаўнага мінулага вёскі. Адзіны чужародны элемент – вінаградныя слімакі. Іх завёз сюды Франц Баляслававіч.